open-index/open-wikipedia-markdown huggingface dataset:
พื้นไม้ลามิเนต

**พื้นไม้ลามิเนต** มีต้นกำเนิดจากประเทศในแถบยุโรป โดยมีประเทศเยอรมนีเป็นผู้นำในด้านเทคโนโลยีการผลิต เป็นวัสดุปูพื้นที่มาทดแทนไม้ปาร์เก้ และไม้จริง โดยมีข้อดีกว่าด้วยคุณสมบัติที่เป็นจุดเด่น 3 ข้อดังนี้ 
*เวลาการติดตั้งที่รวดเร็วกว่า    
*ผิวหน้าสามารถทนทาน ต่อรอยขูดขีด แรงกดกระแทกได้ดีกว่า 
*สามารถเลือกสีผิวหน้าให้เป็นลวดลายที่ต้องการได้ ในขณะที่ไม้ปาร์เก้มีตาไม้จริง ที่ไม่สามารถหลีกเลี่ยงได้

## คุณสมบัติ

* ผิวหน้ามีความทนทานต่อรอยขูดขีด
* ผิวหน้าไม่ทำให้ลื่นล้ม
* มีหลายสีให้เลือก ตามความชอบส่วนบุคคล
* สามารถทนความร้อนได้ในระดับหนึ่ง ทนต่อสารเคมี และไม่ติดไฟ
* พื้นไม่เก็บฝุ่นและเชื้อโรค ต่างจากพรม และกระเบื้อง
* ทำความสะอาดได้ง่าย
* เหมาะกับการใช้งานในร่ม ที่อยู่อาศัย ร้านค้า ห้องประชุม ทั้งนี้ควรเลือกรุ่นความแข็งแรงให้เหมาะสม

## ความแข็งแกร่ง
ความเชื่อที่ว่า พื้นไม้ลามิเนตยิ่งหนา ยิ่งแข็งแรงนั้นไม่ถูกต้องนัก โดยแท้จริงแล้วสามารถเทียบได้ดังนี้

* ความหนาแน่นที่แกนกลาง แกนกลาง HDF ที่มีความหนาแน่นสูง จะทำให้สามารถรับแรงกระแทกได้ดี และการขยายตัวจากความชื้นน้อยลง สามารถเทียบความหนาแน่นได้โดยนำตัวอย่างที่ตัดแล้ว มาสังเกตเนื้อที่แกนกลางด้วยตาเปล่า 

* ค่า AC (Abrasion  Classification) ข้อกำหนดการสึกถลอกของผิวหน้าพื้นไม้ลามิเนต ตามมาตรฐาน  EN13329  มีค่าตั้งแต่ AC1 – AC5 โดยค่ายิ่งมากยิ่งแสดงถึงความคงทนมาก
   
* ค่า IC (Impact  Classification) ข้อกำหนดการทนแรงกระแทกลงบนผิวหน้าพื้นไม้ลามิเนต  ตามมาตรฐาน  EN13329 มีค่าตั้งแต่ IC1 – IC3 โดยค่ายิ่งมากยิ่งแสดงถึงความคงทนมาก 

## มาตรฐานการรับรองสากล
เป็นสัญลักษณ์ที่บอกถึงการรับประกันคุณภาพของตัวพื้นไม้ที่เป็นสากลทั่วโลก ส่วนใหญ่มาจากสถาบันในยุโรป

* **EPLF** เป็นสมาคมพื้นไม้ลามิเนตแห่งสหภาพยุโรป มีหน้าที่ในการส่งเสริม ประชาสัมพันธ์ และสร้างมาตรฐานสำหรับพื้นไม้ลามิเนต ผู้ที่เป็นสมาชิกสมาคมได้ต้องเป็นผู้ผลิตพื้นไม้ผู้มีคุณภาพ และมาตรฐานสูง เพราะเป็นผู้มีส่วนสำคัญในการกำหนดมาตรฐานพื้นไม้ลามิเนตของโลก 

* **NALFA** เป็นสมาคมพื้นไม้ลามิเนตในทวีปอเมริกาเหนือ ก่อตั้งภายหลัง EPLF เป็นการรวมกลุ่มของผู้ผลิตในทวีปดังกล่าว

* **CELQ** เป็นสัญลักษณ์แสดงถึงผู้ผลิตพื้นไม้ลามิเนตที่มีคุณภาพสูงมาก โดยเป็นสัญลักษณ์ที่มาแทน RAL เดิม โรงงานที่ได้สิทธิ์ประดับสัญลักษณ์นี้ต้องผ่านการตรวจสอบอย่างเข้มงวดจากสถาบันตรวจสอบอิสระ และต้องเป็นสมาชิกของ EPLF มาก่อนเท่านั้น

* **E1** เป็นค่าการทดสอบการแพร่ของฟลอมาดีไฮด์ (Formaldehyde Emission) ที่แกนกลาง สารฟลอมาดีไฮด์ (สารประกอบฟลอมารีน) เป็นสารก่อมะเร็ง มีโทษเมื่อได้รับเข้าไปในปริมาณที่เกินจำกัด พื้นไม้ลามิเนต E1 บอกถึงพื้นที่ไม่มีการสะสมของฟลอมารีนในปริมาณที่เป็นอันตราย

* **PEFC** เป็นองค์กรอิสระที่ตรวจสอบการบริหารจัดการทรัพยากรป่าไม้ ของโรงงานไม้ต่างๆ ว่ามีมาตรฐานการจัดการที่ดีทางด้านสิ่งแวดล้อม การตัดไม้ที่ไม่เกินทั้งปริมาณและขนาด และการปลูกทดแทนให้ต้นไม้ได้เติบโตให้ทันกับปริมาณที่ใช้

## อ้างอิง

หมวดหมู่:ไม้
ไมค์ พาราดินาส

**ไมค์ พาราดินาส** () ฉายา มิวสิก (µ-Ziq) เป็นนักดนตรีอีเล็กโทรนิกจากอังกฤษ

## ผลงาน

##### อัลบั้ม

* Tango N' Vectif (1993) 
* Bluff Limbo (1994) 
* In Pine Effect (1995) 
* Lunatic Harness (1997) 
* Royal Astronomy (1999) 
* Bilious Paths (2003) 
* Duntisbourne Abbots Soulmate Devastation Technique (2007) 

##### อีพี

* Phi*1700 (U/V) (1994) 
* The Auteurs Vs µ-Ziq (1994) 
* Salsa With Mesquite (1995) 
* Urmur Bile Trax Volume 1 & 2 (1997) 
* My Little Beautiful (1997) 
* Brace Yourself (1998) 
* The Fear (1999) 
* Ease Up (2005)

## แหล่งข้อมูลอื่น
* u-Ziq interview- Perfect Sound Forever 
* Mike Paradinas Interview  at BarcodeZine
* Michael Paradinas Interview  at ElectronicMusic.com
* Junkmedia: u-Ziq | An interview with u-Ziq 
* Mike Paradinas RBMA video lecture session 
* Complete Mike Paradinas discography 
* WATMM fansite  free downloads of live Mike Paradinas performances, interviews, and radio appearances
* Discogs: Mike Paradinas
* The Milk Factory: Paradinas Album Reviews 
* Planet Mu record label

* Mike Paradinas วิดีโอ Mthai 

หมวดหมู่:นักดนตรีอิเล็กทรอนิกส์ชาวอังกฤษ
หมวดหมู่:ศิลปินสังกัดวอร์ปเรเคิดส์
เดอะคลิกไฟฟ์

**เดอะคลิกไฟฟ์** () เป็นวงดนตรีสัญชาติอเมริกันจากบอสตัน แมสซาชูเซตส์ สหรัฐอเมริกา 

## ประวัติ
4 คนจากสมาชิกดั้งเดิมจาก 5 คน เข้าศึกษาที่ Berklee College of Music ได้มีส่วนร่วมกับวงร็อกมาก่อน ก่อนที่จะรวมตัวกันในนามวง The Click ซึ่งต่อมามีชื่อเป็น The Click Five สมาชิกในวงอยู่ด้วยกันในบอสตัน เช่าบ้านพักด้วยกันบนถนนอิมรี ซึ่งก็เป็นชื่ออัลบั้มแรกของพวกเขา พวกเขาแสดงในงานครั้งแรกให้กับคอนเสิร์ต KISS 108 FM Hatchshell เมื่อกรกฎาคม 2004 หลังจากนั้นพวกเขาได้เซ็นสัญญากับค่ายใหญ่ ได้บินไปนิวยอร์กและลอสแอนเจลิส อยู่ใต้สังกัด Epic Records Scout Dave Rocco พวกเขาได้เซ็นสัญญากับ Lava Records พวกเขาเริ่มอัดเพลงในอัลบั้มแรกที่ QDivision Studios  

หลังจากเสร็จสิ้นการทำเพลง พวกเขาออกทัวร์โดยเริ่มจากงานเล็ก ๆ ในบอสตันไปจนที่ใหญ่ ๆ ในอเมริกาเหนือ มิวสิกวิดีโอตัวแรกของเขาคือ  "Just the Girl" ออกในฤดูร้อนปี 2005 ทางช่องเอ็มทีวีและวีเอชวัน เขาออกอัลบั้มแรกที่ชื่อ *Greetings from Imrie House* เมื่อ 16 สิงหาคม ค.ศ. 2005 หลังจากออกทัวร์ในอเมริกายาวนาน 9 เดือนจึงทัวร์เอเชียในปี 2006 ในประเทศสิงคโปร์ มาเลเซีย และญี่ปุ่น 

ในปลายปี 2006 นักร้องนำอีริก ดิล ออกจากวงไป ต่อมาต้นปี 2008 ทางวงได้นักร้องนำคนใหม่ที่ชื่อ ไคล์ แพทริก นักเรียนจากเบิร์กลี อีกคน ทางวงได้บันทึกเสียงอัลบั้มที่ 2 ที่ชื่อ  *Modern Minds and Pastimes* วางขายเมื่อ 26 มิถุนายน ค.ศ. 2007 หลังจากทัวร์เล็ก ๆ ในอเมริกา ก็กลับมาในเอเชีย ต่อมา 2 สิงหาคม ค.ศ. 2008 พวกเขาได้รับรางวัลเอ็มทีวี เอเชีย อวอร์ดส 2008 ที่มาเลเซีย พวกเขายังเป็นส่วนร่วมในโครงการให้ความรู้เกี่ยวกับการค้ามนุษย์ที่ชื่อโครงการว่า MTV Exit โดยได้แสดงในหลายประเทศในเอเชีย รวมถึงประเทศไทย ที่ลานพาร์ก พารากอน

## ผลงาน
* *Greetings from Imrie House*
* *Modern Minds and Pastimes*

## อ้างอิง

## แหล่งข้อมูลอื่น

*The Click Five Official Site 
*The Click Five's profile at MySpace
*The Click Five at friendster
*The Click Five Fan Site 
*The Click Five Fan Site 
*The Click Five Fan Site 
*The Click Five Fan Site
*The Click Five's profile  at AtlanticRecords.com
*Ben Romans' Music/Charity Blogging Site 

หมวดหมู่:กลุ่มดนตรีจากบอสตัน
หมวดหมู่:กลุ่มดนตรีที่ก่อตั้งในปี พ.ศ. 2546
หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
ค่าเปิดรับแสง

thumb|250px|ความเร็วชัตเตอร์สูง, ปริมาณการรับแสงน้อย
thumb|250px|ความเร็วชัตเตอร์ต่ำ, ปริมาณการรับแสงมาก
ในทางการถ่ายภาพ **ค่าเปิดรับแสง** (exposure value, EV) เป็นค่าที่ใช้ในการกำหนดปริมาณแสงในการถ่ายภาพ 

ปริมาณแสงในภาพจะ มาก น้อย หรือพอดี ไม่ได้ขึ้นอยู่กับ EV เพียงอย่างเดียว แต่เปลี่ยนไปตาม วิธีการวัดแสง

โดยคำนวณจากปัจจัยที่ส่งผลให้แสงผ่านเข้ากล้องได้มากน้อยต่างกันคือ ค่าเอฟ และเวลาการเปิดรับแสง (ความเร็วชัตเตอร์) โดยมีสูตร ดังนี้

:\mathrm {EV} = \log_2 {\frac {N^2} {t} } \,,
เมื่อ
* N คือค่าเอฟ
* t คือความเร็วชัตเตอร์

ซึ่งจะได้ตาราง ดังนี้

:

 ค่าที่ระบุ &lsquo;m&rsquo; หมายถึงเวลาเป็นนาที.

ประโยชน์ของค่า EV นอกจากใช้เป็นมาตรฐานวัดความสว่างแล้ว ยังใช้อ้างอิงในระบบเครื่องวัดแสงของกล้องในการวัดแสงทั้งแบบปรับเอง
(Manual Mode) และแบบระบบอัตโนมัติ โดยเฉพาะระบบโปรแกรม (P Mode) ที่กำหนดเป็นขนาดหน้ากล้องและความเร็วชัตเตอร์ตามตาราง
ค่า EV นอกจากนี้แล้วในกล้องดิจิทัล ยังใช้เป็นคุณลักษณะในการพิจารณาเปรียบเทียบความไวแสงของกล้องแต่ละตัว ว่ามีความไวแสงตั้งแต่ EV
ต่ำสุดเท่าไร ถึง EV สูงสุดเท่าไร อีกด้วย ซึ่งเป็นคุณลักษณะที่สำคัญของเซ็นเซอร์รับภาพแต่ละรุ่น

## ดูเพิ่ม
* Exposure: ปริมาณการรับแสง  จากเล่นกล้อง.คอม
* The Additive System for Photographic Exposure  ของ Doug Kerr (PDF) (ภาษาอังกฤษ)
* table of exposure values for various lighting situations ของ Fred Parker (ภาษาอังกฤษ)

หมวดหมู่:การถ่ายภาพ
ช็อน ซัง-อิล

**ช็อน ซัง-อิล** (, ) นักมวยสากลชาวเกาหลีใต้ เกิดเมื่อ 9 มิถุนายน พ.ศ. 2498 ที่จังหวัดชุงช็องเหนือ ประเทศเกาหลีใต้ สถิติการชก 16 ครั้ง ชนะ 9 (น็อก 3) เสมอ 2 แพ้ 5

## เกียรติประวัติ
* แชมป์เกาหลีใต้รุ่นไลท์ฟลายเวท (2519)
* แชมป์ OPBF รุ่นไลท์ฟลายเวท
** ชิง 5 มิถุนายน 2519 ชนะคะแนน มนต์สยาม ฮ.มหาชัย ที่ เกาหลีใต้
** ป้องกันแชมป์ครั้งที่ 1, 26 พฤศจิกายน 2519 เสมอกับ เนตรน้อย ศ.วรสิงห์ ที่ เกาหลีใต้
** ป้องกันแชมป์ครั้งที่ 2, 27 พฤศจิกายน 2520 ชนะน็อก ฟลอร์ เอสโคปิโด ยก 3 ที่ เกาหลีใต้
** เสียแชมป์ 29 มกราคม 2521 แพ้คะแนน คิม ซุงจุน ที่ เกาหลีใต้
* แชมป์ OPBF รุ่นไลท์ฟลายเวท
** ชิง 9 กรกฎาคม 2521 ชนะคแนน  คิม ซุงจุน ที่ เกาหลีใต้
** ป้องกันแชมป์ครั้งที่ 1, 30 มิถุนายน 2522 ชนะน็อก สึกูมาสะ โทมะ ยก 2 ที่ ญี่ปุ่น
** เสียแชมป์ 27 พฤศจิกายน 2522 แพ้น็อก คิม ยง-ฮยุน ยก 2 ที่ เกาหลีใต้
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์ฟลายเวท WBA เมื่อ 15 ตุลาคม 2521 แพ้น็อก โยโก กูชิเก็ง ยก 5 ที่ ญี่ปุ่น

## อ้างอิง
* สถิติการชก boxrec.com 

หมวดหมู่:นักมวยสากลชาวเกาหลีใต้
หมวดหมู่:แชมป์มวยสากลประเทศเกาหลีใต้
หมวดหมู่:แชมป์ OPBF
หมวดหมู่:บุคคลจากจังหวัดชุงช็องเหนือ
คิม ซุงจุน

**คิม ซุงจุน** (Sung Jun Kim; ภาษาเกาหลี,ฮันกึล: 김성준, ฮันจา: 金性俊) นักมวยสากลชาวเกาหลีใต้ เกิดเมื่อ 3 มิถุนายน พ.ศ. 2496 ที่เมืองปูซาน เกาหลีใต้ เสียชีวิตเมื่อ 3 กุมภาพันธ์ พ.ศ. 2532 รวมอายุได้ 36 ปี สถิติการชก 48 ครั้ง ชนะ 28 (น็อค 13) เสมอ 6 แพ้ 14
## ประวัติ
คิมขึ้นชกมวยสากลครั้งแรกเมื่อ 28 ธันวาคม พ.ศ. 2514 แพ้คะแนน ลิม อินซู ที่กาหลีใต้ จากนั้น ขึ้นชกชนะเป็นส่วนใหญ่ จนได้ครองแชมป์เกาหลีใต้รุ่นไลท์ฟลายวทเมื่อ 31 สิงหาคม พ.ศ. 2519 ชนะคะแนน มูน มยุงอัน และชกป้องกันตำแหน่งไว้ได้ 4 ครั้ง และเคยชกชนะน็อค สุริยา ปทุมวดี นักชกไทย ยก 5 ที่เกาหลีใต้ด้วยเมื่อ พ.ศ. 2519 ต่อมา คิมขึ้นชิงแชมป์ OPBF รุ่นไลท์ฟลายเวทเมื่อ 29 มกราคม พ.ศ. 2521 ชนะคะแนน ชุง ซังอิล ได้แชมป์มาครอง คิมชกป้องกันตำแหน่งได้สองครั้งก็ได้ขึ้นชิงแชมป์โลกรุ่นไลท์ฟลายเวท WBC ชนะน็อค เนตรน้อย ศ.วรสิงห์ไปอย่างพลิกความคาดหมายในยกที่ 3 ได้แชมป์ไปครอง
 
คิมชกป้องกันแชมป์โลกรุ่นนี้ไว้ได้ถึง 3 ครั้ง ก่อนจะเสียแชมป์โลกในการป้องกันแชมป์ครั้งที่ 4 ที่ ญี่ปุ่น แพ้คะแนน ชิเกโอะ นากาจิม่า เมื่อ 3 มกราคม พ.ศ. 2523 หลังจากเสียแชมป์ไป คิมขึ้นชกชิงแชมป์คืนอีกครั้งเมื่อ 28 กรกฎาคม พ.ศ. 2523 ที่ ญี่ปุ่น ซึ่งคิมเป็นฝ่ายแพ้คะแนน โชจิ โอกูม่า ชิงแชมป์ไม่สำเร็จ หลังจากนั้น คิมไม่มีโอกาสได้ชิงแชมป์โลกอีกเลย และยังชกแพ้เป็นส่วนใหญ่ จนกระทั่งคิมแพ้คะแนน แบ ซกชุล เมื่อ 11 กรกฎาคม พ.ศ. 2525 ก็แขวนนวมไป หลังจากแขวนนวม เขามีอาการทางประสาทที่เนื่องจากการชกมวยและประสบปัญหาทางการเงิน ในที่สุดเขาจึงกระโดดตึกฆ่าตัวตายเมื่อ 3 กุมภาพันธ์ พ.ศ. 2532
## เกียรติประวัติ

* แชมป์เกาหลีใต้รุ่นไลท์ฟลายเวท (2518 – 2520)
* แชมป์ OPBF รุ่นไลท์ฟลายเวท
** ชิง 29 มกราคม 2521 ชนะคะแนน ชุง ซางอิล ที่ เกาหลีใต้
** ป้องกันแชมป์ครั้งที่ 1, 27 มีนาคม 2521 ชนะน็อค กาซูโนริ เท็นเรียว ยก 3 ที่ เกาหลีใต้
** เสียแชมป์ 9 กรกฎาคม 2521 แพ้คะแนน ชุง ซางอิล ที่ เกาหลีใต้
* แชมป์โลกรุ่นไลท์ฟลายเวท WBC
** ชิง 30 กันยายน 2521 ชนะน็อคเนตรน้อย ศ.วรสิงห์ ยก 3 ที่ เกาหลีใต้
** ป้องกันแชมป์ครั้งที่ 1, 30 มีนาคม 2522 เสมอกับ เฮกเตอร์ เมเลนเดซ ที่ เกาหลีใต้
** ป้องกันแชมป์ครั้งที่ 2, 28 กรกฎาคม 2522 ชนะคะแนน ซิโอนี การูโป ที่ เกาหลีใต้
** ป้องกันแชมป์ครั้งที่ 3, 21 ตุลาคม 2522 ชนะคะแนน เฮกเตอร์ เมเลนเดซ ที่ เกาหลีใต้
** เสียแชมป์ 3 มกราคม 2523 แพ้คะแนน ชิเกโอะ นากาจิม่า ที่ ญี่ปุ่น
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นฟลายเวท WBC เมื่อ 28 กรกฎาคม 2523 แพ้คะแนน โชจิ โอกูม่า ที่ ญี่ปุ่น

## อ้างอิง
* สถิติการชก boxrec.com  

หมวดหมู่:นักมวยสากลชาวเกาหลีใต้
หมวดหมู่:แชมป์มวยสากลประเทศเกาหลีใต้
หมวดหมู่:แชมป์ OPBF
หมวดหมู่:แชมป์โลก WBC
หมวดหมู่:บุคคลจากปูซาน
อภิสิทธิ์

**อภิสิทธิ์** มีความหมายว่า "สิทธิพิเศษ"  มีความหมายใกล้เคียงกับ เอกสิทธิ์ ()  เมื่อเป็นชื่อบุคคล อาจหมายถึง
* อภิสิทธิ์ เวชชาชีวะ อดีตหัวหน้าพรรคประชาธิปัตย์ และนายกรัฐมนตรีคนที่ 27 ของไทย
* อภิสิทธิ์ โอภาสเอี่ยมลิขิต (โจอี้ บอย) นักร้องและนักแสดง
* อภิสิทธิ์ ฉัตรทนานนท์ อาจารย์ประจำ มหาวิทยาลัยรังสิต
* อภิสิทธิ์ อภิสุขสิริ คอลัมนิสต์ฟุตบอล เจ้าของนามปากกา *"นอสตราดามุส"*
* อภิสิทธิ์ เค.ที.ยิม‎ นักมวยไทยชาวไทย
* อภิสิทธิ์ อ้นรักษ์ ผู้ตัดสินฟุตบอลชาวไทย
* อภิสิทธิ์ ไข่แก้ว อดีตนักฟุตซอลทีมชาติไทย และอดีตหัวหน้าผู้ฝึกสอนสโมสรฟุตบอล บางกอก เอฟซี

## ดูเพิ่ม
* 

หมวดหมู่:ชื่อบุคคลไทย
หมวดหมู่:ชื่อตัว
มูลนิธิเซลีนดิออน

**มูลนิธิเซลีนดิออน** () เป็นมูลนิธิที่ก่อตั้งขึ้นโดย ดอกเตอร์เซลีน ดิออน นักร้องชาวแคนาดา มีวัตถุประสงค์เพื่อสนับสนุนกิจการกุศลต่าง ๆ โดยเฉพาะเพื่อช่วยเหลือเด็กและครอบครัวผู้ยากไร้ โดยไม่มีวัตถุประสงค์เพื่อการค้า แสวงหากำไร หรือผลประโยชน์อื่นทางการเมือง บริหารงานโดยบุคลากรอาสาสมัครทั้งสิ้น

## อ้างอิง
* CelineDion.com. (n.d.). *The Journey So Far.* [Online]. Available: . (Accessed: 15 December 2008).

หมวดหมู่:องค์การระหว่างประเทศ
หมวดหมู่:เซลีน ดิออน
คำสรรพนาม

ในทางภาษาศาสตร์และไวยากรณ์ **คำสรรพนาม**เป็นคำซึ่งใช้แทนคำนามหรือนามวลี

คำนามถือว่าเป็นคำชนิดหนึ่ง แต่นักทฤษฎีสมัยใหม่บางส่วนจะไม่จำกัดอยู่ในชนิดเดียว เพราะคำสรรพนามมีหลายหน้าที่ เช่น บุรุษสรรพนาม (personal pronoun) ประพันธสรรพนาม (relative pronoun) ปฤจฉาสรรพนาม (interrogative pronoun) นิยมสรรพนาม (demonstrative pronoun) สามีสรรพนาม (possessive pronoun) และอนิยมสรรพนาม (indefinite pronoun)

การใช้คำสรรพนามมักเกี่ยวข้องกับการเน้นซ้ำคำ ซึ่งความหมายของคำสรรพนามขึ้นอยู่กับส่วนอ้างอิงอื่น ซึ่งใช้โดยเฉพาะกับคำสรรพนามบุรุษที่ 3

หมวดหมู่:ไวยากรณ์

หมวดหมู่:ชนิดของคำ
สคูลเดย์

**สคูลเดย์** () สามารถหมายถึง
* สคูลเดย์ (ภาพยนตร์) - ภาพยนตร์ฮ่องกงและไต้หวันที่ออกฉายใน พ.ศ. 2538
* สคูลเดย์ (เกม) - เกมที่สร้างโดย 0verflow และการ์ตูนญี่ปุ่นที่สร้างขึ้นจากเกมดังกล่าว
* สคูลเดย์ (อัลบั้ม) - อัลบั้มขอ งสแตนลีย์ คลาร์ก
* สคูลเดย์ (เพลง) - เพลงของ ชัก เบอร์รี่
* สคูลเดย์ (นิยาย) - นิยายที่แต่งโดย โรเบิร์ต บี. ปาร์เกอร์
รัฐสมาชิกสหประชาชาติ

[alt=A long row of flags|thumb|ธงชาติของรัฐสมาชิกสหประชาชาติ ด้านหน้า[ปาแลเดนาซียง (เจนีวา ประเทศสวิตเซอร์แลนด์)]]

**รัฐสมาชิกสหประชาชาติ** () เป็นรัฐเอกราช 193 รัฐที่เป็นสมาชิกขององค์การสหประชาชาติ (UN) และเป็นตัวแทนที่เท่าเทียมกันในสมัชชาใหญ่แห่งสหประชาชาติ

โดยหลักการแล้วมีเพียงรัฐเอกราชเท่านั้นที่สามารถเป็นสมาชิกสหประชาชาติได้และในปัจจุบันรัฐสมาชิกสหประชาชาติทั้งหมดเป็นรัฐเอกราช  แม้ว่ารัฐสมาชิก 5 รัฐ จะไม่ได้เป็นรัฐเอกราชขณะเข้าร่วมสหประชาชาติ แต่ต่อมาทั้ง 5 รัฐก็ได้รับเอกราชในระหว่าง ปี พ. ศ. 2489 ถึง พ.ศ. 2534

## สมาชิกปัจจุบัน
thumb|350px|ภาพแสดงรัฐสมาชิกสหประชาชาติเรียงตามช่วงปี

:*หมายเหตุ: ประเทศสมาชิกที่มีพื้นหลัง <span style="background-color:#ccddff;width:50px;border:1px solid #aaaaaa">&nbsp;&nbsp;&nbsp;&nbsp;&nbsp;</span> และ *'มีตัวหนา*' คือสมาชิกดั้งเดิมของสหประชาชาติ*

### หมายเหตุ



## รัฐสังเกตการณ์และรัฐที่ไม่ใช่สมาชิก
นอกจากรัฐสมาชิกแล้ว ยังมีรัฐสังเกตการณ์ถาวรที่ไม่ใช่สมาชิกอีกสองรัฐ ได้แก่ สันตะสำนักและรัฐปาเลสไตน์

* สันตะสำนักถืออำนาจอธิปไตยเหนือนครรัฐวาติกัน และรักษาความสัมพันธ์ทางการทูตกับอีก 180 รัฐ โดยเป็นรัฐสังเกตการณ์ตั้งแต่วันที่ 6 เมษายน ค.ศ. 1964 และได้รับสิทธิ์ในการเป็นรัฐสมาชิกทั้งหมด ยกเว้นการลงคะแนนเสียง ในวันที่ 1 กรกฎาคม ค.ศ. 2004

* องค์การปลดปล่อยปาเลสไตน์ได้รับสถานะผู้สังเกตการณ์เป็น "องค์การที่มิใช่รัฐ" เมื่อวันที่ 22 พฤศจิกายน ค.ศ. 1974 ต่อมาเมื่อวันที่ 29 พฤศจิกายน ค.ศ. 2012 ปาเลสไตน์ได้รับการยกระดับเป็น "รัฐผู้สังเกตการณ์ที่มิใช่สมาชิก" ตามข้อมติที่ 67/19

## อ้างอิง

## แหล่งข้อมูลอื่น
* Official list of member states 
* Growth in United Nations membership, 1945-ปัจจุบัน


สหประชาชาติ
ไพร่

ในสังคมไทยสมัยโบราณ **ไพร่** หมายถึง สามัญชนทั่วไปที่ไม่ได้อยู่ในฐานะทาส หรือเจ้าขุนมูลนาย ตามการจัดระเบียบชนชั้นทางสังคมของสมเด็จพระบรมไตรโลกนาถ

ไพร่มีศักดินา 10–25 ไร่ และต้องสังกัดมูลนาย จะโยกย้ายสังกัดไม่ได้ ไพร่ที่ขึ้นสังกัดหรือสักเลขแล้ว จะปรากฏเครื่องหมายสังกัดที่ท้องมือ หากสามัญชนผู้ใดไม่ได้สังกัดมูลนายจะไม่ได้รับการคุ้มครองจากกฎหมาย ไพร่มีหน้าที่ในการถูกเกณฑ์แรงงาน หรือเสีย "ส่วย" และถููกเกณฑ์ทหารในยามที่มีศึกสงคราม มีสองประเภทคือ ไพร่หลวง และ ไพร่สม

*ไพร่หลวง* คือไพร่ที่สังกัดกรมกองต่าง ๆ เป็นไพร่ของพระมหากษัตริย์โดยตรง ประเภทที่ต้องถูกเกณฑ์มาทำงานตามราชการกำหนด และประเภทที่ต้องเสียเงินหรือสิ่งของมาแทนการเกณฑ์แรงงานหรือที่เรียกว่า "ไพร่ส่วย" การส่งเงินมาแทนการเกณฑ์แรงงาน เงินที่ส่งมาเรียกว่า "เงินค่าราชการ"

*ไพร่สม* เป็นไพร่ที่พระมหากษัตริย์พระราชทานให้มูลนายและขุนนางที่มีตำแหน่งทางราชการเพื่อผลประโยชน์ตอบแทน มูลนายจะมีไพร่มากน้อยขึ้นอยู่กับ ยศ ตำแหน่ง ศักดินา ไพร่สมต้องทำงานให้ราชสำนักปีละ 1 เดือน ส่วนเวลาที่เหลือรับใช้มูลนายหรือส่งเงินแทน เมื่อถึงยามสงครามทุกคนต้องเป็นทหารป้องกันอาณาจักร เมื่อมูลนายถึงแก่กรรมไพร่สมจะถูกโอนมาเป็นไพร่หลวง นอกจากบุตรจะขอควบคุมไพร่สมต่อจากบิดา

*ไพร่ส่วย*  พวกที่ประสบความยากลำบากในการเดินทาง เพราะตั้งภูมิลำเนาอยู่ห่างไกลจากสถานที่รับราชการ จึงต้องจัดหาสิ่งของ ที่ต้องการใช้ในราชการ ส่งมาทดแทนแก่ทางราชการ เมื่อมีศึกสงครามมาประชิดบ้านเมือง มีการระดมไพร่เข้ารับราชการพวกไพร่ส่วย จะต้องปฏิบัติตามคำสั่งระดมพล เข้าประจำการในกองทัพอย่างพรักพร้อม

"เลขวัด" พวกไพร่ที่ยกให้แก่วัด ที่ไม่ใช่ ข้าพระ (ทาสที่ยกให้แก่วัด) และ โยมสงฆ์ (เด็กวัด) 

ระบบไพร่ดำรงอยู่จนกระทั่งถึงกลางสมัยรัตนโกสินทร์ จนในรัชกาลพระบาทสมเด็จพระจุลจอมเกล้าเจ้าอยู่หัวที่มีการเลิกไพร่อย่างเป็นทางการ เมื่อมีการนำระบบภาษีอากร และระบบเกณฑ์ทหารสมัยใหม่มาใช้แทน  

## แหล่งข้อมูล

### หนังสือและบทความ

*อัญชลี สุสายัณห์. *ความเปลี่ยนแปลงของระบบไพร่และผลกระทบต่อสังคมไทยในรัชสมัยพระบาทสมเด็จพระจุลจอมเกล้าเจ้าอยู่หัว*. กรุงเทพฯ: อมรินทร์พริ้นติ้งแอนด์พับลิชชิ่ง, 2545.
*Chatchai Panananon. “*Phrai*, Neither Free Nor Bonded.” *Asian Review* 2 (1988): 1-23.

## ดูเพิ่ม

*สามัญชน
*พลเมือง

หมวดหมู่:วัฒนธรรมไทย
หมวดหมู่:ชนชั้นทางสังคม
ไซคีเดลลิกแทรนซ์

**ไซคีเดลลิกแทรนซ์** () บางครั้งเรียก ไซแทรนซ์ () เป็นแนวเพลงย่อยของแทรนซ์ ได้รับอิทธิพลจากเพลงดนตรี กัวแทรนซ์ ในช่วงกลางยุคทศวรรษ 1990 เป็น ดนตรีอิเล็กทรอนิกส์แดนซ์ และ ดนตรีคลาสสิกของอินเดีย เพลงไซคีเดลลิกแทรนซ์ส่วนใหญ่ถูกแต่งขึ้นมาโดยคอมพิวเตอร์ และเครื่องสังเคราะห์เสียง และ เครื่องดนตรี Nord Lead, Access Virus, Korg MS-2000, Roland JP-8000    

## แหล่งข้อมูลอื่น
* shoutcast.com 

หมวดหมู่:แนวดนตรี
ไฮโพไซคลอยด์

frame|ไฮโพไซคลอยด์ (เส้นสีแดง) ที่เกิดจากรูปวงกลม ''r'' = 1 กลิ้งไปบนขอบด้านในของรูปวงกลม ''R'' = 3
**ไฮโพไซคลอยด์** () คือเส้นโค้งชนิดหนึ่ง สร้างขึ้นโดยกำหนดจุดจุดหนึ่งบนเส้นรอบรูปวงกลมวงหนึ่ง แล้วกลิ้งรูปวงกลมนั้นไปบนขอบ *ด้านใน* ของรูปวงกลมอีกรูปหนึ่งซึ่งอยู่กับที่ รอยที่เกิดจากการเคลื่อนที่ของจุดอ้างอิงจะได้เส้นโค้งไฮโพไซคลอยด์

เส้นโค้งนี้จัดว่าเป็นรูเลตต์ชนิดหนึ่ง และเป็นกรณีพิเศษของไฮโพโทรคอยด์ (epitrochoid) วิวัฒน์ (evolute) และอาวัต (involute) ของเส้นโค้งนี้จะมีรูปร่างคล้ายกับเส้นโค้งเดิม

## สมการ
รูปร่างของไฮโพไซคลอยด์จะแตกต่างกันไปขึ้นอยู่กับรัศมีของรูปวงกลมทั้งสอง หากรูปวงกลมที่กลิ้งมีรัศมี *r* หน่วย และรูปวงกลมที่อยู่กับที่มีรัศมี *R* = *kr* หน่วย ค่า *k* หมายถึงจำนวนเท่าของรัศมีรูปวงกลมที่อยู่กับที่ ต่อรัศมีรูปวงกลมที่กลิ้ง ดังนั้นไฮโพไซคลอยด์สามารถเขียนได้ด้วยสมการอิงตัวแปรเสริมดังนี้
:x (\theta) = (R - r) \cos \theta + r \cos \left( \frac{R - r}{r} \theta \right)
:y (\theta) = (R - r) \sin \theta - r \sin \left( \frac{R - r}{r} \theta \right)
หรือ
:x (\theta) = r (k - 1) \cos \theta + r \cos \left( (k - 1) \theta \right) \,
:y (\theta) = r (k - 1) \sin \theta - r \sin \left( (k - 1) \theta \right) \,

* ถ้า *k* เป็นจำนวนเต็ม เส้นโค้งที่ได้จะเป็นรูปปิดคล้ายฟันเฟือง และมี *บัพแหลม* (ร่องแหลมซึ่งไม่สามารถหาอนุพันธ์ได้) ทั้งหมด *k* แห่งบนเส้นโค้ง
** โดยเฉพาะเมื่อ *k* = 2 รูปที่ได้จะเป็นเส้นตรงเส้นเดียวเรียกว่า *รูปวงกลมการ์ดาโน* (Cardano circle) ซึ่งตั้งชื่อตาม เจโรลาโม การ์ดาโน (Gerolamo Cardano) นักคณิตศาสตร์ชาวอิตาลีผู้ศึกษาไฮโพไซคลอยด์เป็นครั้งแรก
* ถ้า *k* เป็นจำนวนตรรกยะ ซึ่งสามารถเขียนเป็นเศษส่วนอย่างต่ำ *k* =  ได้ เส้นโค้งนี้จะมีบัพแหลม *p* แห่ง และต้องกลิ้งรอบรูปวงกลม *q* รอบจึงจะได้รูปปิดคล้ายรูปดาว
* ถ้า *k* เป็นจำนวนอตรรกยะ เส้นโค้งนี้จะวนที่ตำแหน่งใหม่ไปเรื่อยๆ และไม่มาบรรจบกันเป็นรูปปิด ทำให้เติมที่ว่างระหว่างรูปวงกลมที่อยู่กับที่ จนถึงรูปวงกลมรัศมี  จนเต็ม (เป็นรูปวงแหวนทึบ)


ภาพ:Hypocycloid-3.svg| *k* = 3 หรือ เดลทอยด์ (deltoid)
ภาพ:Hypocycloid-4.svg| *k* = 4 หรือ แอสทรอยด์ (astroid)
ภาพ:Hypocycloid-5.svg| *k* = 5
ภาพ:Hypocycloid-6.svg| *k* = 6
ภาพ:Hypocycloid-2-1.svg| *k* = 2.1 = 
ภาพ:Hypocycloid-3-8.svg| *k* = 3.8 = 
ภาพ:Hypocycloid-5-5.svg| *k* = 5.5 = 
ภาพ:Hypocycloid-7-2.svg| *k* = 7.2 = 


## อ้างอิง

* 

## ดูเพิ่ม
* ไซคลอยด์ (cycloid)
* เอพิไซคลอยด์ (epicycloid)
* โทรคอยด์ (trochoid)
* เอพิโทรคอยด์ (epitrochoid)
* ไฮโพโทรคอยด์ (hypotrochoid)

ฮไฮโพไซคลอยด์
กรมทรัพยากรน้ำ

**กรมทรัพยากรน้ำ** เป็นหน่วยงานระดับกรม ในสังกัดกระทรวงทรัพยากรธรรมชาติและสิ่งแวดล้อม ก่อตั้งขึ้นตามพระราชบัญญัติปรับปรุงกระทรวง ทบวง กรม พ.ศ. 2545

## ประวัติ
เพื่อให้การบริหารทรัพยากรน้ำมีความก้าวหน้ายิ่งขึ้น ในปี พ.ศ. 2543 คณะรัฐมนตรีได้กำหนดกรอบ “วิสัยทัศน์น้ำแห่งชาติ” โดยให้ความเห็นชอบ เมื่อวันที่ 25 กรกฎาคม พ.ศ. 2543 และจากวิสัยทัศน์น้ำแห่งชาติ ได้นำไปสู่การกำหนด “นโยบายน้ำแห่งชาติ” ซึ่งคณะรัฐมนตรีได้ให้ความความเห็นชอบเมื่อวันที่ 31 ตุลาคม พ.ศ. 2543 ภายใต้แนวคิดที่สอดคล้องกับรัฐธรรมนูญแห่งราชอาณาจักรไทย พ.ศ. 2540 แนะแนวทางการบริหารจัดการน้ำแบบผสมผสานที่มุ่งเน้นการประสาน การพัฒนา และการบริหารจัดการทรัพยากรน้ำร่วมกับทรัพยากรอื่นที่เกี่ยวข้อง ด้วยการคำนึงถึงผลกระทบด้านสิ่งแวดล้อมเป็นสำคัญ เพื่อนำไปสู่ผลตอบแทนสูงสุดด้านเศรษฐกิจและสังคม

ผลจากการปฏิรูประบบราชการเมื่อปลายปี พ.ศ. 2545  ได้นำไปสู่การจัดตั้ง กรมทรัพยากรน้ำ ในฐานะหน่วยงานภาครัฐที่มีภารกิจหลักด้านการบริหารจัดการทรัพยากรน้ำอย่างครบวงจร โดยทำหน้าที่เสนอแนะนโยบาย จัดทำแผนแม่บท การศึกษาวิจัย พัฒนาอนุรักษ์ และฟื้นฟูแหล่งน้ำ ตลอดจนการส่งเสริมและสนับสนุนการมีส่วนร่วมของประชาชน ในรูปของคณะอนุกรรมการลุ่มน้ำ ให้สอดคล้องกับนโยบายของรัฐบาล เพื่อส่งเสริมบทบาทของประชาชน ในการมีส่วนร่วมกับการทำงานของภาครัฐ เริ่มจากการคิด การนำเสนอความเห็น การลงมือปฏิบัติ รวมทั้งการติดตามและประเมินผล เพื่อสร้างการยอมรับในแผนงานของโครงการและกิจกรรมของภาครัฐ ที่เข้าไปดำเนินการพัฒนาท้องถิ่นได้อย่างเปี่ยมประสิทธิภาพ และยั่งยืน

## อำนาจและหน้าที่
# เสนอแนะการจัดทำนโยบาย แผน และมาตรการที่เกี่ยวข้องกับทรัพยากรน้ำ
# บริหารจัดการ พัฒนา อนุรักษ์ ฟื้นฟู รวมทั้งควบคุม ดูแลกำกับ ประสาน ติดตาม ประเมินผล และแก้ไขปัญหาเกี่ยวกับทรัพยากรน้ำ
# พัฒนาวิชาการ กำหนดมาตรฐาน และถ่ายทอดเทคโนโลยีด้านทรัพยากรน้ำ ทั้งระดับภาพรวมและระดับลุ่มน้ำ

## ผลงานสำคัญ
# การจัดทำแผนยุทธศาสตร์การบริหารจัดการทรัพยากรน้ำ 25 ลุ่มน้ำ
# การแก้ไขปัญหาการขาดแคลนน้ำอุปโภคบริโภค
# การมีส่วนร่วมในการบริหารจัดการทรัพยากรน้ำอย่างเป็นระบบ
# การศึกษาและพัฒนาระบบสารสนเทศและแจ้งเตือนภัยด้านน้ำ
# การศึกษาระบบเครือข่ายน้ำในประเทศ
# การจัดทำระบบฐานข้อมูลสารสนเทศภูมิศาสตร์ด้านทรัพยากรน้ำ สำหรับบริหารและบริการประชาชน (ศูนย์เมขลา)
# สำนักเลขาธิการคณะกรรมการแม่น้ำโขงแห่งชาติไทย

## หน่วยงานในสังกัด
* สำนักบริหารกลาง
* สำนักวิจัยพัฒนาและอุทกวิทยา
* สำนักส่งเสริมและประสานมวลชน
* สำนักบริหารจัดการน้ำ
* สำนักพัฒนาแหล่งน้ำ
* สำนักนโยบายและแผนทรัพยากรน้ำ
* สำนักประสานความร่วมมือระหว่างประเทศ
* สำนักบริการจัดการลุ่มน้ำโขง
* ศูนย์สารสนเทศทรัพยากรน้ำ
* ศูนย์ป้องกันวิกฤติน้ำ
* สำนักอนุรักษ์และฟื้นฟูแหล่งน้ำ
* สำนักงานเลขานุการคณะทรัพยากรน้ำแห่งชาติ
* กองสื่อสารพัฒนาการ
* กลุ่มตรวจสอบภายใน
* กลุ่มพัฒนาระบบบริหาร
* กลุ่มงานนิติการ
* สำนักตรวจราชการ
* สำนักงานทรัพยากรน้ำภาค 1-11

## อ้างอิง

หมวดหมู่:กระทรวงทรัพยากรธรรมชาติและสิ่งแวดล้อม
หมวดหมู่:องค์การที่ก่อตั้งในปี พ.ศ. 2545
หมวดหมู่:หน่วยงานของรัฐบาลไทยในเขตพญาไท
ทรัพยากรน้ำ
5535 แอนน์แฟรงก์

thumb|ภาพดาวเคราะห์น้อยแอนน์แฟรงก์ ถ่ายจากยานอวกาศสตาร์ดัสต์

**5535 แอนน์แฟรงก์** () เป็นดาวเคราะห์น้อยที่อยู่ในแถบดาวเคราะห์น้อยหลักด้านใน เป็นสมาชิกดวงหนึ่งในตระกูลดาวเคราะห์น้อยออกัสตา ค้นพบโดยคาร์ล ไรน์มุท (Karl Reinmuth) เมื่อปี ค.ศ. 1942 ตั้งชื่อตามอันเนอ ฟรังค์ เด็กหญิงชาวเยอรมัน/ดัตช์เชื้อสายยิว เจ้าของบันทึกผู้โด่งดังซึ่งเสียชีวิตในค่ายกักกันระหว่างสงครามโลกครั้งที่สอง ชื่อของดาวเคราะห์น้อยนี้เพิ่งตั้งขึ้นในปี ค.ศ. 1995

วันที่ 2 พฤศจิกายน ค.ศ. 2002 ยานสำรวจอวกาศสตาร์ดัสต์ได้เดินทางผ่านดาวเคราะห์น้อยนี้ที่ระยะห่าง 3,079 กิโลเมตร และได้ถ่ายภาพของดาวเคราะห์น้อยไว้ จากภาพแสดงให้เห็นขนาดของดาวเคราะห์น้อยที่ 6.6 × 5.0 × 3.4 กิโลเมตร ซึ่งใหญ่เป็น 2 เท่าจากที่เคยคาดกันมาก่อน และมีรูปร่างบิดเบี้ยวเต็มไปด้วยแอ่ง ค่าการสะท้อนแสงของแอนน์แฟรงก์คำนวณได้ประมาณ 0.24

## แหล่งข้อมูลอื่น

* ภาพถ่ายจากยานสตาร์ดัสต์ 

หมวดหมู่:ดาวเคราะห์น้อยตระกูลออกัสตา
หมวดหมู่:แถบดาวเคราะห์น้อย
หมวดหมู่:อันเนอ ฟรังค์
อันนะชีดุลวะเฏาะนี อัสซะอูดี

"**เพลงชาติราชอาณาจักรซาอุดีอาระเบีย**" (, **, ) ถูกนำมาใช้ครั้งแรกใน ค.ศ. 1950 แบบไม่มีเนื้อร้อง โดยเป็นของขวัญที่พระเจ้าฟารูกประทานให้สมเด็จพระราชาธิบดีอับดุลอะซีซ อิบน์ ซะอูดขณะเสด็จพระราชดำเนินเยือนอียิปต์ ต่อมาจึงนำมาใช้อีกครั้งพร้อมเนื้อร้องใน ค.ศ. 1984 ซึ่งแต่งโดยอิบรอฮีม เคาะฟาญี เพลงฉบับเดิมแต่งโดยอับดุรเราะห์มาน อัลเคาะฏีบใน ค.ศ. 1947 และฉบับบรรเลงแตรวงเรียบเรียงโดยซิรอจญ์ อุมัร

## เนื้อร้อง
### รัชสมัยสมเด็จพระราชาธิบดีอับดุลอะซีซ
ระหว่างที่สมเด็จพระราชาธิบดีอับดุลอะซีซ อิบน์ ซะอูด เสด็จพระราชดำเนินเยือนราชอาณาจักรอียิปต์ ประกอบกับยังมิได้มีเพลงคำนับสำหรับบรรเลงรับเสด็จ ต่อมาเจ้าชายมันศูร บิน อับดุลอะซิซ รัฐมนตรีกระทรวงกลาโหม และอับดุรเราะห์มาน อัลเคาะฏีบ นักดนตรีชาวอียิปต์ ได้เรียบเรียงทำนองเพลง สำหรับแตรวงดุริยางค์ทหารประกอบเนื้อร้องที่ประพันธ์โดยอดีตนักกวีชาวซาอุนามว่า มุฮัมมัด



### รัชสมัยสมเด็จพระราชาธิบดีซะอูด



### ฉบับราชการ



## ดูเพิ่ม
* ตราแผ่นดินของซาอุดีอาระเบีย

## อ้างอิง

## แหล่งข้อมูลอื่น

*Saudi Arabia: ''an-Nasheed al-Waṭaniy'' – Audio of the national anthem of Saudi Arabia, with information and lyrics
*The Royal Embassy of Saudi Arabia in Washington, DC has an Audio page that includes the National Anthem in both vocal and instrumental versions.
*https://gulfnews.com/world/gulf/saudi/a-history-of-the-saudi-national-anthem-1.2281470

หมวดหมู่:สัญลักษณ์ของประเทศซาอุดิอาระเบีย
หมวดหมู่:สัญลักษณ์ของประเทศซาอุดีอาระเบีย
ซาอุดิอาระเบีย
เตียวซี

**เตียวซี** (สิ้นพระชนม์ กรกฎาคมหรือสิงหาคม  ค.ศ. 237) มีชื่อในภาษาจีนกลางว่า **จางชื่อ** () มีฐานะเป็น **จักรพรรดินีจาง** หรือ **จางหฺวางโฮ่ว** () ไม่ทราบชื่อตัว เป็นที่รู้จักอย่างเป็นทางการในพระสมัญญานามว่า **จักรพรรดิจิ้งไอ** หรือ **จิ้งไอหฺวางโฮ่ว** (;  "จักรพรรดินีผู้ได้รับความเคารพและการคร่ำครวญ") เป็นจักรพรรดินีแห่งรัฐจ๊กก๊กในยุคสามก๊กของจีน เป็นบุตรสาวของเตียวหุยขุนพลจ๊กก๊ก 

## พระประวัติ
ในปี ค.ศ. 221 เตียวซีสมรสกับเล่าเสี้ยน และขึ้นเป็นพระชายาในรัชทายาทแห่งจ๊กก๊ก 

ในปี ค.ศ. 223 เมื่อเล่าปี่จักรพรรดิแห่งจ๊กก๊กสวรรคต เล่าเสี้ยนขึ้นครองราชบัลลังก์จ๊กก๊ก เตียวซีได้ขึ้นเป็นจักรพรรดินี 

เตียวซีสิ้นพระชนม์ในปี ค.ศ. 237 พระศพได้รับการฝังในหนานหลิง (南陵) พระขนิษฐาของพระองค์ได้สืบทอดตำแหน่งจักรพรรดินี

## ในนิยาย''สามก๊ก''
ในนวนิยายอิงประวัติศาสตร์ในคริสต์ศตวรรษที่ 14 เรื่อง*[[สามก๊ก]]* (*ซานกั๋วเหยี่ยนอี้*) เตียวซียังไม่ได้สมรสกับเล่าเสี้ยนจนกระทั่งเล่าเสี้ยนได้ขึ้นเป็นจักรพรรดิ โดยจูกัดเหลียงอัครมหาเสนาบดีแห่งจ๊กก๊กเสนอให้เตียวซีเป็นจักรพรรดินีเพราะความฉลาดหลักแหลมของเตียวซี

## ดูเพิ่ม
* พงศาวลีจ๊กก๊ก
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* เผย์ ซงจือ (คริสต์ศตวรรษที่ 5). *[[อรรถาธิบายสามก๊กจี่]]* (*ซานกั๋วจื้อจู้*).
* Robert Joe Cutter and William Gordon Crowell. *Empresses and Consorts: Selections from Chen Shou's Records of the Three States with Pei Songzhi's Commentary.* Honolulu: University of Hawai'i Press, 1999.

หมวดหมู่:จักรพรรดินีแห่งจ๊กก๊ก
ฮุมาตัดดิยาร

เพลงชาติซีเรียมีชื่อว่า **ฮุมาตัดดิยาร** (; ) ประพันธ์คำร้องโดยเคาะลีล มัรดัม เบ็ก ทำนองโดยอะฮ์มัด ซาลิม ฟลัยฟิล และมุฮัมมัด ฟลัยฟิล ซึ่งเป็นผู้ประพันธ์ทำนองเพลงเมาฏินี (Mawtini) อันเป็นเพลงชาติปาเลสไตน์อย่างไม่เป็นทางการใน พ.ศ. 2479 และเพลงพื้นเมืองอาหรับอื่น ๆ อีกหลายเพลง

เพลงนี้เริ่มใช้เมื่อ พ.ศ. 2478 และเลิกใช้เป็นการใช้ชั่วคราวเมื่อซีเรียเข้าเป็นส่วนหนึ่งของสหสาธารณรัฐอาหรับร่วมกับประเทศอียิปต์ในปี พ.ศ. 2501 ในช่วงเวลาดังกล่าวได้มีการรวมบทเพลงนี้เข้ากับเพลงซะลามอัฟฟานดินาร์ (เพลงชาติราชอาณาจักรอียิปต์) เพื่อใช้เป็นเพลงชาติสหสาธารณรัฐอาหรับ  ภายหลังเมื่อซีเรียแยกตัวจากสหภาพดังกล่าวในปี พ.ศ. 2504 เพลงฮุมาฮ์อัดดิยารจึงได้กลับมาใช้เป็นเพลงชาติซีเรียอีกครั้งอย่างสมบูรณ์ และเลิกใช้อีกครั้งหลังจากกลุ่มกบฏซีเรียสามารถโค่นล้มอดีตประธานาธิบดีบัชชาร อัลอะซัด ไว้ได้สำเร็จ ในปี พ.ศ. 2567 และสามารถยึดกรุงดามัสกัสไว้ได้สำเร็จ และจัดตั้งรัฐบาลเปลี่ยนผ่านซีเรีย เมื่อวันที่ 9 ธันวาคม พ.ศ. 2567

## เนื้อหาของเพลงชาติ

### ภาษาอาหรับ

### ภาษาซีรีแอก

### แปลไทย

เหล่าผู้พิทักษ์มาตุภูมิทั้งหลาย ขอความสันติสุขจงมีแก่ท่าน
จิตวิญญาณอันภาคภูมิของเรา จักไม่มีวันดับมอดลง
ถิ่นพำนักแห่งชาวอาหรับ คือสถานที่คุ้มภัยอันศักดิ์สิทธิ์
ดั่งบัลลังก์แห่งดวงดาว จะพิทักษ์ไว้มิให้ใครหมิ่นได้

เสี้ยวหนึ่งของซีเรียเป็นหอคอยสูง
ซึ่งสนทนากับสิขรของท้องฟ้า (x2)
ดินแดนอันรุ่งโรจน์ที่มีดวงอามิตย์ที่สุกใส
กลายท้องฟ้าอื่น หรือจวนจะเป็นท้องฟ้า

กระพือแห่งความปรารถนาและจังหวะของหัวใจ
อยู่บนธงที่พร้อมใจกันทั้งชาติ
คือไร้ความมืดมิดจากทุกสายตา
และหมึกจากเลือดของผู้พลีชีพทุกคน

วิญญาณของเรานั้นท้าทายและประวัติศาสตร์ของเรานั้นรุ่งโรจน์
และวิญญาณของผู้เสียสละของเรานั้นเป็นผู้พิทักษ์ที่น่าเกรงขาม
จากเราคือ "อัล-วะลีด" และจากเราคือ "อัล-รอชิด"
ดังนั้นทำไมเราจะไม่นำพา และแล้วทำไมเราจะไม่ลุกขึ้นกันเล่า?


## หมายเหตุ

## อ้างอิง

## แหล่งข้อมูลอื่น
* Lyrics, sheet music, and Audio

หมวดหมู่:เพลงชาติ
หมวดหมู่:เพลงภาษาอาหรับ
คริส คลาร์ก

คริส คลาร์ก เป็นนักดนตรี แนว อีเล็กโทรนิก

### Album
* *[[Clarence Park (album)|Clarence Park]]*, 2001
* *[[Empty The Bones Of You]]*, 2003
* *[[Body Riddle]]*, 2006
* *[[Turning Dragon]]*, 2008

### EPs
* *[[Ceramics Is The Bomb]]* 2003
* *[[Throttle Furniture]]* 2006
* *[[Throttle Clarence]]* 2006
* *[[Ted E.P.]]* 2007
* *[[Throttle Promoter]]* 2007

## อ้างอิง

หมวดหมู่:นักดนตรีชาวอังกฤษ
หมวดหมู่:บุคคลที่เกิดในปี พ.ศ. 2522
หมวดหมู่:บุคคลที่ยังมีชีวิตอยู่
หมวดหมู่:นักดนตรีอิเล็กทรอนิกส์ชาวอังกฤษ
หมวดหมู่:บุคคลจากเซนต์ออลบันส์
เอียนซี

**เอียนซี** (26 มกราคม ค.ศ. 183 – 4 สิงหาคม ค.ศ. 221) หรือในภาษาจีนกลางเรียกว่า **เจินชื่อ** () ชื่อตัวไม่ปรากฏ เป็นภรรยาคนแรกของโจผี จักรพรรดิพระองค์แรกของรัฐวุยก๊กในยุคสามก๊ก ในปี ค.ศ. 226 ได้รับสมัญญานามย้อนหลังว่า **เหวินเจาหฺวังโฮฺ่ว** เมื่อโจยอยผู้บุตรชายได้สืบราชบัลลังก์เป็นจักรพรรดิแห่งวุยก๊กถัดจากโจผี

## ประวัติ

เอียนซีเป็นหญิงสาวสามัญชนธรรมดาที่ฐานะไม่ร่ำรวยมากนัก ลักษณะนิสัยตามคำบรรยายในสามก๊กฉบับเจ้าพระยาพระคลัง (หน) เป็นคนนิสัยอ่อนโยน ค่อนข้างไว้ตัว เรียบร้อย มีอารมณ์ศิลปิน สามารถแต่งโคลงกลอนต่าง ๆ ได้ตั้งแต่เด็ก มักจะทำทานให้คนยากไร้เสมอ แต่งงานครั้งแรกกับอ้วนฮีลูกชายคนรองของอ้วนเสี้ยวเมื่ออายุได้ 16 ปี ต่อมาโจโฉทำศึกสงครามชนะอ้วนเสี้ยว จึงยึดเมืองและสั่งห้ามไม่ให้ผู้ใดเข้าไปยังตำหนักของอ้วนเสี้ยวโดยเด็ดขาด เนื่องจากโจโฉแอบหลงรักเอียนซีที่หลบซ่อนอยู่ในตำหนัก

โจผีซึ่งติดตามโจโฉในการทำศึกกับอ้วนเสี้ยว ได้ฝ่าฝืนคำสั่งของโจโฉด้วยการแอบเข้าไปยังตำหนักอ้วนเสี้ยว รุ่งเช้าโจโฉพบโจผีอยู่กับเอียนซีและเอ่ยปากขอเอียนซีเป็นภรรยา สร้างความโกรธให้แก่โจโฉเป็นอย่างยิ่งจึงลงโทษฐานที่ขัดคำสั่งและกลายเป็นสาเหตุสำคัญที่ทำให้โจโฉรักโจสิดมากกว่าโจผี หลังจากเอียนซีเป็นภรรยาของโจผี โจสิดเริ่มหลงรักและคิดแย่งชิงเอียนซีจากโจผี เพราะคิดว่าโจผีแย่งชิงมาจากโจโฉเช่นกัน หลังจากโจโฉเสียชีวิตและโจผีขึ้นครองราชย์แทน เอียนซีจึงเป็นฮองเฮาแห่งราชวงศ์วุย มีบุตรด้วยกันหนึ่งคนคือโจยอย ตามบันทึกจดหมายเหตุระบุว่าเอียนซีเสียชีวิตเพราะป่วย แต่ในเกร็ดพงศาวดารระบุว่าเอียนสีถูกสำเร็จโทษด้วยยาพิษ เพราะถูกจับได้ว่าแอบลอบคบกับโจสิด
แต่มีประวัติศาสตร์บางส่วนที่ระบุว่า เอียนซีเสียชีวิตจากการฆ่าตัวตาย และมีการทำลายร่างกายเธอหลังเธอเสียชีวิต แต่ก็เป็นที่สรุปแล้วว่าเธอเสียชีวิตในวันนี้จริง แต่ยังเป็นปริศนาเกี่ยวกับการตายของเธอ

## หมายเหตุ

## อ้างอิง

หมวดหมู่:บุคคลในยุคสามก๊ก
หมวดหมู่:วุยก๊ก
หมวดหมู่:บุคคลในวุยก๊กที่ถูกประหารชีวิต
หมวดหมู่:ชาวจีนที่ถูกบังคับให้ฆ่าตัวตาย
หมวดหมู่:บุคคลที่ถูกประหารชีวิตโดยวุยก๊ก
หมวดหมู่:พระมารดาของจักรพรรดิจีน
หมวดหมู่:ผู้หญิงจีนในคริสต์ศตวรรษที่ 2
หมวดหมู่:ผู้หญิงจีนในคริสต์ศตวรรษที่ 3
หมวดหมู่:ครอบครัวของโจโฉ
ปิยะ วิมุกตายน

**ปิยะ วิมุกตายน** (เอ็กซ์) เกิดเมื่อวันที่ 23 ตุลาคม พ.ศ. 2522 เป็นนักแสดง, นายแบบ ชาวไทย 

## ประวัติ
ปิยะ วิมุกตายน เกิดเมื่อวันที่ 23 ตุลาคม พ.ศ. 2522 โดยชื่อจริงมาจากวันปิยมหาราชซึ่งตรงกับวันเกิดของเขาเอง เรียนจบจากมหาวิทยาลัยราชภัฏจันทรเกษม คณะมนุษยศาสตร์ เอกภาษาอังกฤษ มีผลงานที่โดดเด่นมาจากโฆษณาสบู่ตราดอกบัวคู่ ซึ่งรับบทเป็นจราจรที่เต้นท่ามกลางแสงแดด และ หลอดไฟซิลวาเนีย ชุด เฮียรักยุทธ โดยรับบทเป็นยุทธ ลูกค้าที่มาซื้อหลอดไฟ หลังจากนั้นมีผลงานโฆษณาในอีกหลายชิ้นต่อมา รวมไปถึงผลงานทางด้านการเดินแบบให้กับสินค้าหลายชนิด

ในปีพ.ศ. 2547 ได้แสดงภาพยนตร์เรื่อง *[[ปักษาวายุ]]* และ *[[คู่แท้ปาฏิหาริย์]]* จนเป็นที่รู้จักมากขึ้น ส่วนทางด้านละคร มีผลงานเรื่องแรกคือละคร พลิกฟ้าตามล่าเธอ ของค่ายโพลีพลัส ด้วยความที่มีใบหน้าดุดันและเคร่งขรึมทำให้ได้รับบทตัวร้าย นับตั้งแต่นั้นเป็นต้นมา

ในเดือนมีนาคมพ.ศ. 2550 ได้ปรากฏเป็นข่าวเรื่องความรักต่างวัยกับเนาวรัตน์ ยุกตะนันท์ ดารานักแสดงผู้มากฝีมือ โดยข่าวคราวดังกล่าวเกิดจากบทสัมภาษณ์หลังจากที่ได้ถ่ายแบบร่วมกันในนิตยสาร OK โดยบทสัมภาษณ์นั้นได้กล่าวถึงนักแสดงสาวว่าเป็นดาราขวัญใจและอยากร่วมงานกันทำให้เกิดความรักต่างวัยขึ้น ชื่อเสียงของเอ็กซ์เริ่มเป็นที่รู้จักและมีงานเข้ามาอย่างต่อเนื่อง จนกระทั่งปลายเดือนกันยายน พ.ศ. 2550 ได้ประกาศยุติความสัมพันธ์กับเนาวรัตน์ ลงเนื่องด้วยความคิดเห็นไม่ลงรอยกันจนเกิดอาการบาดหมางกันถึงขั้นไม่ขอร่วมงานเดียวกัน

ในปีพ.ศ. 2551 ได้ประสบอุบัติเหตุจากเอ็ฟเฟ็กต์ในระหว่างการถ่ายทำละครธิดาวานร ทำให้เกิดอาการน้ำในหูไม่เท่ากันและมีเสียงคล้ายแมลงเมื่ออยู่ในสถานที่ที่มีเสียงอึกทึก จึงได้พักรักษาอาการดังกล่าว

## ผลงาน
### ภาพยนตร์
* *[[คู่แท้ปาฏิหาริย์]]* (ไท เอ็นเตอร์เทนเมนต์ พ.ศ. 2546)
* *[[ปักษาวายุ]]* (อาร์เอสฟิล์ม พ.ศ. 2547) รับบทเป็น หาญ
* *[[ขอให้รักจงเจริญ]]* (โมโนฟิล์ม พ.ศ. 2550) รับบทเป็น กริช
* *[[กังฟูแพนด้า]]* (พากย์บทเป็น ไต้หลุง) (พ.ศ. 2551)

### โฆษณา
* *สบู่ดอกบัวคู่* (2542)
* *หลอดไฟซิลวาเนีย* (ชุด เฮียรักยุทธ) (2547)
* *ห้างสรรพสินค้าบิ๊กซี* (เช็กไพรส์ ชุดเดินสวนกับหญิงตาบอด)
* *เคเอฟซี*
* *ไดสตาร์*
* *วุฒิศักดิ์ คลินิก* (โฆษณาทางวิทยุ ,2550)
* *เบียร์ Miller Chill*
* *FedEx* (2554)

### ละคร

;ละครซีรีส์

### ซีรีส์
* Wifi Society ตอน Grey Secret ความลับสีเทา รับบท พี่นนท์/พ่อของแบงก์
* KinnPorsche คินน์พอร์ช รับบทเป็น กันต์ ธีรปัญญากูร (หัวหน้าตระกูลรอง)
* มีสติหน่อยคุณธีร์ รับบท พ่อของธีร์

### พากย์เสียงโฆษณา
* *เชฟโรเล็ต แคปติว่า* (ออกอากาศทางโทรทัศน์ พ.ศ. 2551)
* *ยาสีฟัน คอลเก็ต สูตร มิลติวิตามิน* (ออกอากาศทางวิทยุ พ.ศ. 2551)
* *น้ำดื่ม ตรา คริสตัล* (ออกอากาศทางโทรทัศน์ พ.ศ. 2551 - 2553)
* *หนังสือพิมพ์ กรุงเทพธุรกิจ*
* *นิสสัน นาวาร่า* (ออกอากาศทางโทรทัศน์ พ.ศ. 2552 - 2553)
* *เครื่องสำอาง Oriental Princess Maya* (ออกอากาศทางโทรทัศน์ พ.ศ. 2553)
* *ครีม Serene* (ออกอากาศทางโทรทัศน์ พ.ศ. 2553)
* *เครื่องดิ่ม กิฟฟารีน อะบาโลนคอลลาเจน* (ออกอากาศทางโทรทัศน์ พ.ศ. 2554)
* *มิสทีน มาสคารา นิวยอร์ก* (ออกอากาศทางโทรทัศน์ พ.ศ. 2556)
*  *อุปกรณ์ครัว Axia* (ออกอากาศทางโทรทัศน์ พ.ศ. 2564)

### ผู้บรรยายรายการ
* มาสเตอร์เชฟไทยแลนด์
* มาสเตอร์เชฟจูเนียร์ไทยแลนด์
* Win Win WAR Thailand สุดยอดนักธุรกิจแบ่งปัน
* Bid Coin Chef สุดยอดเชฟหักเหลี่ยมโหด
* เฮลล์คิทเช่นไทยแลนด์

### มิวสิกวีดีโอ
* *เสือผู้หญิง* (โอ๋ ลำดวน  พ.ศ. 2549)
* อยากลืมแฟนเขา- ศิริพร อำไพพงษ์

## อ้างอิง
 

หมวดหมู่:นักแสดงชายชาวไทย
หมวดหมู่:นายแบบไทย
โรงเรียนตะพานหิน

**โรงเรียนตะพานหิน** เป็นโรงเรียนประจำอำเภอตะพานหิน จังหวัดพิจิตร ในปัจจุบัน เปิดสอนในระดับชั้น ม.1- ม.6

## ประวัติ

โรงเรียนตะพานหิน ก่อตั้งเมื่อวันที่ 1  มิถุนายน  2494 สังกัดกรมสามัญศึกษา  กระทรวงศึกษาธิการ ในสมัยนั้นเปิดสอนในขั้นมัธยมศึกษาปีที่  1  (ม.1) จำนวน  1   ห้องเรียน มีนักเรียน 25 คน ครู 2 คน ใช้อักษรย่อ พ.จ.6  และมีสีกรมท่า – ชมพู เป็นสีและสัญลักษณ์ประจำโรงเรียน  มีนายเดชา เดชาติวงศ์  ณ  อยุธยา เป็นครูใหญ่  นายสุ่ม  หงษ์หิหิรัญ    เป็นครูประจำชั้น   เดิมได้อาศัยฝากเรียนที่ โรงเรียนเทศบาล  “ตะพานหินวิทยาคาร ” 

พ.ศ. 2494  กระทรวงศึกษาธิการได้อนุมัติเงิน  จำนวน  150,000  บาท (หนึ่งแสนห้าหมื่นบาทถ้วน) เป็นค่าที่ดินก่อสร้างอาคารเรียน  แต่เงินจำนวนนี้ไม่เพียงพอที่จะดำเนินการตามแบบแปลนที่ได้รับการอนุมัติ
หลวงพ่อชื่น พิจิตรานนท์ เจ้าอาวาสวัดหนองพยอม ได้อนุญาตให้ใช้ที่ของวัดจำนวน 19 ไร่ 89 ตารางวา รวมทั้งข้าราชการ  พ่อค้า ประชาชนชาวตะพานหิน  ร่วมสมทบทุนบริจาคเงินด้วยอีกจำนวนหนึ่ง เป็นเงิน  200,000 บาท (สองแสนบาทถ้วน) โดยมอบให้โรงเรียนการช่างพิจิตรเป็นผู้รับเหมาก่อสร้าง อาคารเรียน ไม้ชั้นเดียวใต้ถุนสูงขนาด  5  ห้องเรียน ใช้เป็นสถานที่เรียนได้

## อ้างอิง

## แหล่งข้อมูลอื่น
* เว็บไซต์โรงเรียนตะพานหิน 
* 
* 

หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนมัธยมศึกษาประจำอำเภอในจังหวัดพิจิตร
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาพิจิตร
หมวดหมู่:โรงเรียนที่ก่อตั้งในปี พ.ศ. 2494
หมวดหมู่:อำเภอตะพานหิน
จีนโนสยามวารศัพท์

**จีนโนสยามวารศัพท์** หรือ **ฮั่วเซียมซินป่อ** (華暹新報) เป็นหนังสือพิมพ์จีนรายวันในสยามประเทศ เริ่มออกฉบับภาษาสยาม เมื่อวันที่ 15 เมษายน พ.ศ. 2450 ออกฉบับสุดท้ายเมื่อ 29 ธันวาคม พ.ศ. 2466 ส่วนฉบับภาษาจีนยกเลิกเมื่อวันที่ 27 มิถุนายน พ.ศ. 2468 มีสำนักงานและโรงพิมพ์ตั้งอยู่ถนนฮ่องกงแบ๊งค์ (ปัจจุบันคือตรอกกัปตันบุช ถนนสี่พระยา) ปากคลองผดุงกรุงเกษม พระนครหลวงกรุงเทพ

หนังสือพิมพ์มีวัตถุประสงค์เพื่อเป็นปากเสียงแก่ชาวจีนในราชอาณาจักรสยาม และเผยแพร่นโยบายของพวกก๊กมินตั๋ง ยึดมั่นในลัทธิชาตินิยม สนับสนุนและป้องกันชาวจีนในสถานการณ์ต่าง ๆ  ทั้งเสนอข่าว ให้ความรู้ สร้างมิตรภาพสัมพันธไมตรีอันดีงามระหว่างชาวจีนและชาวสยาม

## รูปแบบ
รูปแบบเล่ม เมื่อออกในระยะแรกมี 4 หน้า กว้าง 18 นิ้ว ยาว 24 นิ้ว เมื่อออกครบ 1 ปี จึงนำมาเย็บเล่ม ต่อมาปี พ.ศ. 2454 ลดหน้ากระดาษเล็กลงแต่เพิ่มจำนวนหน้าเป็น 8 หน้า และเพิ่มพิเศษอีก 4 หน้า รวมเป็น 12 หน้า แต่ต่อมาเปลี่ยนเป็นขนาดกว้าง 18 นิ้ว ยาว 24 นิ้ว  เช่นเดิมและยังคงมี 12 หน้า

การจัดวางคอลัมน์ มักนิยมเขียนเสร็จเป็นเรื่อง ๆ แล้วขึ้นเรื่องเรียงใหม่ต่อกัน หัวเรื่องมักเป็นตัวพิมพ์ใหญ่ แต่บางครั้งถ้าต่อเรื่องไป จะเขียนว่า "โปรดอ่านหน้า___ยังมีข่าว" การจัดหน้าและภาพ หน้า 1 และ 2 มักลงโฆษณา แจ้งความ คำปรารภของผู้จัดทำ ต่อจากคำปรารภจะเป็นข่าวและบทความ  ในระยะหลังที่เพิ่มหน้ามากขึ้น จะมีนิยายจีนหรือเรื่องแปลบ้าง มีคอลัมน์อื่นอย่าง คอลัมน์วิจารณ์และเสียดสีสังคม ประกาศต่าง ๆ ของทางราชการและโฆษณา ไม่นิยมลงภาพประกอบบทความหรือข่าว ยกเว้นรายงานชิ้นสำคัญจริง ๆ เช่นบทความเกี่ยวกับการสวรรคตของพระบาทสมเด็จพระมงกุฎเกล้าเจ้าอยู่หัว แต่รูปภาพลายเส้นประกอบโฆษณามักทำอย่างแข่งขันและพิถีพิถันมาก

เนื้อหา เมื่อออกใน ร.ศ. 129 มีโฆษณาอยู่เต็มประมาณ 70-80% ของเนื้อหาทั้งหมด ส่วนข่าวและบทความจะแทรกระหว่างประกาศและโฆษณา ต่อมาเมื่อระยะหลังที่บ้านเมืองเกิดความเปลี่ยนแปลงและปัญหามากขึ้น บทความมักชี้ปัญหาที่เกิดในสังคมสยาม เช่น "การพนันเป็นรากเหง้าของความชั่ว" (25 พฤศจิกายน ร.ศ. 129) และการพูดถึงความพยายามเรียกร้องความสัมพันธ์อันดีของสยามกับจีน เช่น บทความ "จีนกับไทย" (24 พฤศจิกายน ร.ศ. 129) เป็นต้น

## แหล่งข้อมูลอื่น

* เพ็ญพิสุทธิ์ อินทรภิรมย์. *เซียวฮุดเสง สีบุญเรือง: ทัศนะและบทบาทของจีนสยามในสังคมไทย*. กรุงเทพฯ: ศูนย์ประวัติศาสตร์ความสัมพันธ์ไทยกับประเทศในเอเชีย ภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย, 2547.

## อ้างอิง

หมวดหมู่:หนังสือพิมพ์ในประเทศไทย
หมวดหมู่:ความสัมพันธ์จีน–ไทย
สปีดเดอร์ไบค์

**สปีดเดอร์ไบค์** เป็นยานพาหนะชนิดหนึ่งในภาพยนตร์ นวนิยาย หนังสือการ์ตูน และสื่ออื่น ๆ ของสตาร์ วอร์ส สปีดเดอร์ไบค์มีบทบาทมากมายในสตาร์ วอร์ส ในภาพยนตร์ สปีดเดอร์ไบค์ได้ปรากฏตัวครั้งแรกในการกลับมาของเจไดและยังมีบทบาทในเอพพิโซดอื่น ๆ

**สปีดเดอร์ไบค์** หรือ *โฮเวอร์ไบค์*  (: **Speeder bike**, *hover bikes*) เป็นยานพาหนะยกตัวด้วยแรงดันแบบเปิด มันจุผู้โดยสารได้หนึ่งหรือสองคน สปีดเดอร์ไบค์มีจุดเด่นเรื่องความเร็วและความคล่องตัวมากกว่าแลนด์สปีดเดอร์ และเป็นที่นิยมในหมู่วัยรุ่นที่มองหาความตื่นเต้นและในการลาดตระเวนทางทหาร สปีดเดอร์ไบค์โดยทั่วไปนั้นจะไต่ระดับสูงได้มากสุดที่ 10 เมตร (32 ฟุต) และท่องไปตามภูมิประเทศที่หยาบได้ บางบริษัทจะเสริมรถพ่วงข้างสปีดเดอร์ไบค์ลงไป

## รุ่นที่เป็นที่รู้จัก
***สปีดเดอร์ไบค์ 22-บี ไนท์ฟัลคอน** เป็นสปีดเดอร์ที่มีประโยชน์มากมาย มันเหมาะสำหรับการท่องไปในเมือง การแข่งขัน ทางทหารและการลาดตระเวน มันจุผู้ดโดยสารได้เพียงคนเดียวพร้อมกับสิ่งของอีก 4 กิโลกรัม
***[[สปีดเดอร์ไบค์ 74-ซี]]**

***[[บาร์คสปีดเดอร์]]**
***[[สปีดเดอร์ไบค์ เอฟซี-20]]**
***[[ฟลิทนอทสปีดเดอร์]]**
***ฮัมม์ไบค์** เป็นสปีดเดอร์ไบค์ที่สร้างขึ้นโดยชาววูคกี้แห่งคาชีค เนื่องมาจากว่าสปีดเดอร์ไบค์ส่วนใหญ่ที่ออกแบบมาเพื่อมนุษย์นั้นไม่เหมาะกับร่างขนาดใหญ่ของพวกเขา ชาววูคกี้เลยเริ่มประดิษฐ์มันขึ้นมาเองสำหรับพวกเขา
***ริปเปอร์สปีดเดอร์ไบค์** เป็นสปีดเดอร์ที่ถูกใช้โดยพลเมืองในช่วงสงครามโคลน มันเป็นต้นแบบของบาร์คสปีดเดอร์ที่ใช้โดยโคลนทรูปเปอร์ในสงครามโคลน

***สปีดเดอร์ไบค์ สตาร์ฮอว์ค 2บี** มันถูกใช้มานานก่อนยุทธการยาวิน ในตอนนั้น มันเป็นแบบที่ปฏิวัติรูปแบบอื่น ๆ ของสปีดเดอร์ไบค์ หลายสิบปีต่อมา มันยังคงเป็นสปีดเดอร์ไบค์ที่มีเป็นที่นิยมของกาแลกซี่ มันมีความยาว 5 เมตร จุผู้โดยสารได้สองคนและสิ่งของอีกสามกิโลกรัม มันมีเพดานบินที่ 10 เมตร
***ยูโดพัลสปีดเดอร์** เป็นสปีดเดอร์ที่ถูกใช้โดยกองกำลังรักษาความปลอดภัยของนาบู

## อ้างอิง

## แหล่งข้อมูลอื่น
* Speeder bikeในThe Star Wars Wiki

หมวดหมู่:ยานพาหนะในสตาร์ วอร์ส
เอพิโทรคอยด์

frame|เอพิโทรคอยด์ (เส้นสีน้ำเงิน) เมื่อ ''d'' < ''r''
frame|เอพิโทรคอยด์ (เส้นสีน้ำเงิน) เมื่อ ''d'' > ''r''
**เอพิโทรคอยด์** () คือเส้นโค้งชนิดหนึ่ง สร้างขึ้นจากจุดจุดหนึ่งบนรูปวงกลม ซึ่งอาจอยู่บนเส้นรอบวง ข้างในวง หรือข้างนอกวงก็ได้ แล้วกลิ้งรูปวงกลมพร้อมกับจุดนั้นไปตามขอบ *ด้านนอก* ของรูปวงกลมอีกรูปหนึ่งซึ่งอยู่กับที่ จากรอยเคลื่อนที่ของจุดนั้นจะทำให้ได้เส้นโค้งคล้ายรูปไข่ดาว ดอกไม้ หรือขดสปริงหันเข้า เอพิโทรคอยด์จัดว่าเป็นรูเลตต์ชนิดหนึ่ง

## สมการ
เอพิโทรคอยด์ซึ่งสร้างขึ้นโดยรูปวงกลมรัศมี *r* หน่วย โดยจุดอ้างอิงอยู่ห่างจากจุดศูนย์กลางเท่ากับ *d* หน่วย ที่กลิ้งรอบรูปวงกลมรัศมี *R* หน่วย มีสมการอิงตัวแปรเสริมดังนี้
:x (\theta) = (R + r) \cos\theta - d\cos\left ({R + r \over r}\theta\right) 
:y (\theta) = (R + r) \sin\theta - d\sin\left ({R + r \over r}\theta\right) 

กรณีพิเศษของเอพิโทรคอยด์คือ
* เมื่อ *R* = *r* จะได้เส้นโค้งลีมาซอง (limaçon)
* เมื่อ *d* = *r* จะได้เส้นโค้งเอพิไซคลอยด์ (epicycloid)
* เมื่อ *R* = *r* = *d* จะได้เส้นโค้งคาร์ดิออยด์ (cardioid)

## การนำไปใช้
ของเล่นที่ชื่อว่าสไปโรกราฟ (Spyrograph) สามารถวาดรูปเอพิโทรคอยด์และไฮโพโทรคอยด์

เอพิโทรคอยด์เคยถูกนำไปใช้อธิบายการโคจรของดวงดาวต่าง ๆ ในระบบของทอเลมี ซึ่งขณะนั้นเชื่อว่าโลกเป็นศูนย์กลางของจักรวาล

อนุภาคบางชนิดเมื่อเคลื่อนที่ผ่านสนามแม่เหล็กพร้อมกับสนามไฟฟ้า จะเคลื่อนที่เป็นรูปเอพิโทรคอยด์

## อ้างอิง

* 

## ดูเพิ่ม
* โทรคอยด์ (trochoid)
* ไฮโพโทรคอยด์ (hypotrochoid)
* ไซคลอยด์ (cycloid)
* เอพิไซคลอยด์ (epicycloid)
* ไฮโพไซคลอยด์ (hypocycloid)

## แหล่งข้อมูลอื่น
* 
* http://xahlee.org/SpecialPlaneCurves_dir/Epitrochoid_dir/epitrochoid.html

หมวดหมู่:บทความเกี่ยวกับ เรขาคณิต ที่ยังไม่สมบูรณ์
หมวดหมู่:เส้นโค้ง
รายชื่อภาพยนตร์ไทย พ.ศ. 2552

**รางวัลภาพยนตร์ไทยประจำปี พ.ศ. 2552/2009**

**รายชื่อภาพยนตร์ไทย ที่ออกฉายครั้งแรกในปี พ.ศ. 2552/2009 เรียงตามวันฉาย**

## อ้างอิง
* ภาพยนตร์ไทยปี 2552 ที่ ThaiContentDB
* โปรแกรมฉายภาพยนตร์ในประเทศไทยปี 2009 จากพันทิปดอตคอม
* ภาพยนตร์ พ.ศ. 2552 แบ่งตามค่ายหนัง 

2552
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2552
รัฐมนตรีช่วยว่าการกระทรวงกลาโหมของไทย

**รัฐมนตรีช่วยว่าการกระทรวงกลาโหม** เป็นคณะรัฐมนตรีไทยและรองหัวหน้าของกระทรวงกลาโหม ปัจจุบันตำแหน่งว่าง

## รายชื่อ
:

## ดูเพิ่ม

* รัฐมนตรีว่าการกระทรวงกลาโหมของไทย

หมวดหมู่:ตำแหน่งทางการทหาร
หมวดหมู่:กระทรวงกลาโหม (ประเทศไทย)
พีทูวอร์ชิพ

**พีทูวอร์ชิพ** () เป็นชื่อของวงดนตรีไทย ที่นำเสนอเพลงที่มักสอดแทรกข้อคิดอยู่ในเพลง โดยผู้ก่อตั้งและผู้เขียนเนื้อเพลงของพีทูวอร์ชิพคือ ปั้น พงศธร แก้วสุข 

ปั้น พงศธร แก้วสุข (กีตาร์,ร้อง) เห็นนกบินบนตึก จึงเกิดไอเดียอยากทำเพลงที่มีอิสระเหมือนนกและให้แง่คิด  จึงแต่งเพลงขึ้น และไปชวน ป๋วย คงยศ วงษ์วิกย์กรณ์ (กลอง,ร้อง) เพื่อนที่ทำงานเพลงเบื้องหลังด้วยกันให้มาช่วยเรียบเรียงเพลง และกลายมาเป็นโปรดิวเซอร์ของวง  และปั้นได้ชวน โอ๋ ธรรมศักดิ์ ลือภูวพิทักษ์กุล (ร้อง) เพื่อนอีกคนมาร่วม ออกอัลบั้มชุดแรกกับสนามหลวงการดนตรีในปี 2548  ชื่ออัลบั้ม "สากกะเบือยันเรือรบ" โดยเป็นศิลปินแรกของค่ายสนามหลวงการดนตรี

พีทูวอร์ชิพปรับมาเป็นการเล่นสดเต็มวง โดยได้สมาชิกมาเพิ่มคือ พล่ากุ้ง วรชาติ ธรรมวิจินต์ (ร้อง) , จ้ำ กวิน ชิณวงษ์ (ร้อง)  และได้  ตี้ บุญฤทธิ์ สุขเสรีทรัพย์ (กีตาร์) และ โบ ฉัตรชัย รุ่งสว่าง (เบส) เพื่อนที่ทำงานโปรดิวซ์ เบื้องหลังและเป็นเพื่อนของป๋วยมาร่วมวง ออกอัลบั้ม "หาย" กับ สนามหลวงการดนตรี  

พีทูวอร์ชิพ มีผลงานอัลบั้มแรกในปี 2548  ชุด *สากกะเบือยันเรือรบ* และชุดที่ 2 ในปี 2550 ชุด *หาย*  กับสังกัดค่ายสนามหลวง แกรมมี่  โดยทำงานเพลงกันเองทั้งหมด   ผลงานเพลงของพวกเขาที่เป็นที่รู้จักเช่น "จอมยุทธ์", "อย่า อยู่ อย่าง อยาก", "เมารัก", "อักษรศาสตร์" ,"ตื่นเถิดชาวยุทธ์", "ที่สุด", "รถเมล์" ,  "สลักจิต" , เพลงประกอบละครบ้านนี้มีรัก  

ปี  2552 พวกเขากลับมาอีกครั้งพร้อมกับซิงเกิลใหม่ "รถเมล์" จากอัลบั้ม   "โปรดเอื้อเฟื้อแก่เด็ก สตรี และคนชรา"     

ปี 2554  ซิงเกิลที่สอง "สลักจิต" จากอัลบั้ม "โปรดเอื้อเฟื้อแก่เด็กสตรีและคนชรา"

ปี 2558 ปล่อยซิงเกิล "นักประดิษฐ์" และ "หัวใจมั่นคง"

## ผลงานเพลง

### สากกะเบือยันเรือรบ ([[พ.ศ. 2548]])

# จอมยุทธ์            
# ผ่านมันให้ได้
# เป็นกำลังใจให้
# Think Positive 
# ที่สุด
# เชือกบางบาง
# อย่า อยู่ อย่าง อยาก
# ระยะห่าง
# เสียงก้องจากเด็กหญิงเชิงเขา
# คนในใจเธอ 

### หาย ([[พ.ศ. 2550]])

# INTERLUDE หาย
# ตื่นเถิดชาวยุทธ์
# อักษรศาสตร์
# เมารัก
# เธอยังมีฉันอยู่ไหม
# พอเพียง
# โทร โธ่ โท่ โทร้ โถ
# ตัวตนกับคนอื่น
# ส.ป.ช
# 76 จังหวัด
# ระบายสี
# คนเข้าใจยาก
# รักโลก
# Bonus Track ป้วนเปี้ยน

### ผลงานอื่น ๆ
* เพลง "บ้านนี้มีรัก" เพลงประกอบซิตคอม บ้านนี้มีรัก
* เพลงรถเมล์ (จากอัลบั้ม "โปรดเอื้อเฟื้อแก่เด็ก สตรี และคนชรา" ปี 2552)
* เพลงสลักจิต 
* เพลง ฝันให้สุด (เพลงประกอบละครชุด ฝันให้สุด Dream Teen ปี 2561)
* เพลงต่างประเทศ

## แหล่งข้อมูลอื่น
* P2WARSHIP Hi5
* P2WARSHIP Facebook

หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดโซนี่ มิวสิค
หมวดหมู่:กลุ่มดนตรีไทยในยุค 2000
หมวดหมู่:กลุ่มดนตรีที่ก่อตั้งในปี พ.ศ. 2548
วนอุทยาน

**วนอุทยาน** คือ ป่าสงวนที่มีลักษณะธรรมชาติสวยงาม เช่นมีน้ำตก ถ้ำ และทางราชการได้เข้าไปปรับปรุงตกแต่งสถานที่ให้เป็นที่พักผ่อนหย่อนใจของประชาชน

หมวดหมู่:สิ่งแวดล้อม
ระบบเวสต์มินสเตอร์

[thumb|[พระราชวังเวสต์มินสเตอร์]]

**ระบบเวสมินสเตอร์** เป็นระบอบการปกครองประชาธิปไตยแบบมีรัฐสภา ซึ่งยึดตามการเมืองสหราชอาณาจักร คำนี้มาจากพระราชวังเวสต์มินสเตอร์ อันเป็นที่ประชุมรัฐสภาสหราชอาณาจักร 

ระบบเวสมินสเตอร์ คือ ชุดวิธีดำเนินการสำหรับการดำเนินสภานิติบัญญัติ

## ลักษณะสำคัญ
ลักษณะสำคัญของระบบเวสต์มินสเตอร์มีดังนี้ ทว่า ระบบที่มาจากระบบเวสต์มินสเตอร์ใด ๆ ไม่จำเป็นต้องมีลักษณะครบตามด้านล่างนี้ก็ได้
* มีองค์อธิปัตย์หรือประมุขแห่งรัฐซึ่งเป็นผู้ถืออำนาจบริหารแต่ในนาม หรือตามกฎหมายและรัฐธรรมนูญ และถืออำนาจที่สงวนไว้หลายประการ แต่หน้าที่ประจำวันมีเพียงหน้าที่ในทางพิธีการเท่านั้น
* มีหัวหน้ารัฐบาล (ประมุขฝ่ายบริหาร) คือ นายกรัฐมนตรี แม้หัวหน้ารัฐบาลจะได้รับแต่งตั้งจากประมุขแห่งรัฐ แต่ธรรมเนียมตามรัฐธรรมนูญ คือ บุคคลที่ได้รับแต่งตั้งนั้นจะต้องได้รับการสนับสนุนจากเสียงข้างมากของสมาชิกรัฐสภาที่มาจากการเลือกตั้ง หากสมาชิกรัฐสภาที่มาจากการเลือกตั้งเกินกึ่งหนึ่งมาจากพรรคการเมืองเดียวกัน บุคคลที่ได้รับแต่งตั้งนั้นก็มักจะเป็นหัวหน้าพรรคการเมืองนั้น
* มีฝ่ายบริหารโดยพฤตินัยซึ่งมักประกอบด้วยสมาชิกสภานิติบัญญัติ ที่หัวหน้ารัฐบาลเป็นผู้นำสมาชิกฝ่ายบริหารในคณะรัฐมนตรี 
* มีข้าราชการเป็นอิสระซึ่งให้คำแนะนำ และนำการตัดสินใจของรัฐมนตรีไปปฏิบัติ ข้าราชการนั้นไม่มีกำหนดเวลา และสามารถคาดหวังกระบวนการเลือกโดยยึดคุณความดี (merit) และการจ้างงานต่อเนื่องเมื่อเปลี่ยนรัฐบาล
* มีฝ่ายค้านในรัฐสภา (ระบบหลายพรรค)
* มีสภานิติบัญญัติ ซึ่งมักเป็นระบบสองสภา ซึ่งมีอย่างน้อยสภาหนึ่งมาจากการเลือกตั้ง แม้จะพบระบบสภาเดียวได้เช่นกัน สมาชิกสภานิติบัญญัติมักมาจากการเลือกตั้งในระบบผู้ได้คะแนนเสียงสูงสุดชนะเลือกตั้ง (ซึ่งตรงข้ามกับการมีผู้แทนตามสัดส่วนทั่วประเทศ)
* มีสภาล่างซึ่งสามารถไล่รัฐบาลออกด้วยการปฏิเสธงบประมาณ ผ่านมติไม่ไว้วางใจ หรือเอาชนะมติไว้วางใจ (confidence motion) ระบบเวสต์มินสเตอร์เปิดให้ไล่รัฐบาลออก หรือบีบให้มีการเลือกตั้งทั่วไป โดยไม่ต้องเลือกรัฐบาลใหม่
* มีรัฐสภาซึ่งสามารถถูกยุบและประกาศเลือกตั้งได้ทุกเมื่อ
* มีเอกสิทธิ์ของรัฐสภาซึ่งเปิดให้สภานิติบัญญัติอภิปรายประเด็นใด ๆ ที่มองว่าเกี่ยวข้อง โดยมิต้องเกรงผลที่เกิดจากถ้อยแถลงหรือบันทึกที่หมิ่นประมาท
* มีรายงานการประชุมรัฐสภา

หมวดหมู่:ระบบเวสต์มินสเตอร์
หมวดหมู่:สหราชอาณาจักร
หมวดหมู่:ระบบการเมือง
นิวคาสเซิลอะพอนไทน์

**นิวคาสเซิลอะพอนไทน์** () หรือเรียกอย่างย่อว่า **นิวคาสเซิล** () เป็นนครและบะระมหานครในเทศมณฑลไทน์และเวียร์ ซึ่งตั้งอยู่ทางตะวันออกเฉียงเหนือของประเทศอังกฤษ เมืองนิวคาสเซิลตั้งอยู่บนริมฝั่งแม่น้ำไทน์ซึ่งเป็นที่มาของชื่อ ถึงแม้ว่าในช่วงก่อตั้งนั้นได้ชื่อว่า ปอนส์แอรีอุส (Pons Aelius) ตามชื่อโรมัน และได้เปลี่ยนชื่อเป็นนิวคาสเซิลในปีค.ศ. 1080 หลังจากที่ได้มีการสร้างปราสาท โดยดยุกรอเบิร์ต เคอร์ทโฮสแห่งนอร์ม็องดี พระราชโอรสพระองค์ใหญ่ในพระเจ้าวิลเลียมผู้พิชิต ตัวเมืองได้เป็นศูนย์กลางของการค้าขนแกะและต่อมาเป็นเหมืองถ่านหินอันดับต้นของประเทศ ในคริสต์ศตวรรษที่ 16 นิวคาสเซิลได้รู้จักในชื่อของเมืองต่อเรือ โดยเป็นศูนย์กลางการต่อเรือที่สำคัญของโลกแห่งหนึ่ง โดยในปัจจุบันอุตสาหกรรมได้จางหายไป โดยตัวเมืองกลายเป็นแหล่งวัฒนธรรมที่สำคัญแห่งหนึ่งของประเทศ

สัญลักษณ์ที่สำคัญของเมืองได้แก่ นิวคาสเซิลบราวน์เอล เบียร์ชื่อดังของเมือง สโมสรฟุตบอลนิวคาสเซิลยูไนเต็ด สโมสรฟุตบอลในพรีเมียร์ลีก และสะพานไทน์ นอกจากนี้ได้มีการจัดการแข่งขันฮาล์ฟมาราธอนในชื่อ เกรตนอร์ธรันตั้งแต่ปี ค.ศ. 1981

นิวคาสเซิลมีจำนวนประชากรเป็นอันดับที่ 20 ของประเทศ โดยในปี 2021 เมืองนิวคาสเซิลอะพอนไทน์มีประชากรประมาณ 300,200 คน ซึ่งเพิ่มขึ้น 7.1% จากปี 2011 ที่มีประชากรประมาณ 280,200 คน

สถาบันศึกษาที่สำคัญของเมืองได้แก่ มหาวิทยาลัยนิวคาสเซิล และ มหาวิทยาลัยนอร์ททัมเบรียนิวคาสเซิล

## ความสัมพันธ์กับนานาชาติ
### เมืองพี่น้อง
นิวคาสเซิลอะพอนไทน์เป็นเมืองพี่น้องกับเมืองดังนี้:

* นิวคาสเซิล ประเทศออสเตรเลีย
* แอตแลนตา รัฐจอร์เจีย สหรัฐ (1977)
* โกรนิงเงิน ประเทศเนเธอร์แลนด์
* บาร์เกิน ประเทศนอร์เวย์ (1968)
* เก็ลเซินเคียร์เชิน ประเทศเยอรมนี (1948)
* ไฮฟา ประเทศอิสราเอล
* น็องซี ประเทศฝรั่งเศส (1954)
* ไท่หยวน ประเทศจีน (1985, นิวคาสเซิลอะพอนไทน์ถอนความสัมพันธ์เพียงฝ่ายเดียวใน ค.ศ. 2022)

### สถานกงสุลต่างชาติ
ประเทศที่มีในข้อความนี้มีสถานกงสุลอยู่ในนิวคาสเซิล: เดนมาร์ก, ฟินแลนด์, โรมาเนีย,
เบลเยียม, ฝรั่งเศส, เยอรมนี, ไอซ์แลนด์, อิตาลี, นอร์เวย์, และสวีเดน

## อ้างอิง

## แหล่งข้อมูลอื่น

* เว็บไซต์นครนิวคาสเซิลอะพอนไทน์  (สภานครนิวคาสเซิล)
* เว็บไซต์การท่องเที่ยวนิวคาสเซิล
* BBC Tyne BBC Local website


หมวดหมู่:นครในสหราชอาณาจักร
หมวดหมู่:เมืองในเทศมณฑลไทน์และเวียร์
หมวดหมู่:เมืองเทศมณฑลในอังกฤษ
หมวดหมู่:สันนิบาตฮันเซอ